གཞན་ཡང་སྙན་ངག་མེ་ལོང་གི་རྒྱ་འགྲེལ་སློབ་དཔོན་རཏྣ་ཤྲཱིས་བརྗོད་པ་ལས།མཚམས་སྦྱོར་རྣམས་ནི་སྒོ་དང་།ལན་གྱི་སྒོ།སྙིང་པོ།མི་བཟོད་པ།ངེས་ཐོབ་སྟེ་ལྔར་བཤད་དོ།།དེ་ལ་ཉེ་བར་ལེན་པ།ཉེ་བར་མཁོ་བ།ཡོངས་སུ་འདོག་པ།རྣམ་པར་སྲེད་པ།རིག་པ།ཐོབ་པ།མཉམ་པར་འཇོག་པ།སྒྲུབ་པ།བརྙེས་པ།དབྱེ་བ།དབྱེ་བར་བྱེད་པ་རྣམས་ནི་སྒོའི་ཡན་ལག་རྣམས་སོ།།ཡོངས་སུ་འགྲོ་བ།རྣམ་པར་འདར་བ།གདུང་བ།རྩེད་མོ།རྩེད་མོའི་མདངས།བར་ཏུ་འགྲོ་བ།འགལ་བ།ཉེ་བར་གནས་པ།མ་དག་པ།སྐྱེ་བོ་འགོད་པར་རྩོམ་པ།ཡི་གེ་བསྡུ་བ་རྣམས་ནི་ལན་གྱི་སྒོའི་ཡན་ལག་རྣམས་སོ།།མ་བྱུང་བ་དཔེར་བརྗོད་པ།ལམ་གྱི་རང་བཞིན་དཔེར་བརྗོད་པའི་རིམ་པ་བསྡུ་བ།རྗེས་སུ་དཔག་པ།སློང་བ།བརྟག་དཔྱད།གཟེར་བ།སྟོབས་ལྷག་པ།ཡིད་འབྱུང་བ།འཚབ་པ་རྣམས་ནི་སྙིང་པོའི་ཡན་ལག་རྣམས་སོ།རྒོལ་བ།འཐོར་བ།འཛག་པ།ནུས་པ།ཕན་ཚུན་དུ་གནས་པ།འགྲོ་བ་པ།གསལ་བ།འབྱེད་པ།འགོག་པ།འགལ་བ།ལེན་པ།འདྲིད་པ།རབ་ཏུ་སྲེད་པ་ནི་མི་བཟོད་པའི་ཡན་ལག་རྣམས་སོ།།